Johann Christian Friedrich Steudel

**Johann Christian Friedrich Steudel** (* 25. október 1779, Esslingen am Neckar† 24. október 1837, Tübingen) bol nemecký protestantský teológ, predstaviteľ tzv. *[[Tübingenská škola|Staršej tübingenskej teologickej školy]]*.

## Životopis
Johann Christian Friedrich Steudel sa narodil 25. októbra 1779 v meste Esslingen am Neckar ako druhé z ôsmich detí Johanna Samsona Steudela (17471796) a Reginy Kathariny rod. Burk (17571814). K jeho predkom patrili o. i. aj reformátor Johannes Brenz (14991570) a teológ Johann Albrecht Bengel (16871752).

Študoval najprv v chlapčenskom kolégiu v rodnom meste, neskôr prestúpil na gymnázium do Stuttgartu. V rokoch 17971803 študoval protestantskú teológiu na Eberhard Karls Universität v Tübingene.

Od roku 1803 pôsobil Steudel ako vikár v Oberesslingene (dnes časť mesta Esslingen am Neckar). V roku 1805 sa stal repetentom v tübingenskom protestantskom teologickom konvikte. V roku 1808 podnikol študijnú cestu po Švajčiarsku a Francúzsku (v Paríži sa dlhší čas venoval štúdiu orientálnych jazykov). Po návrate do Nemecka pôsobil istý čas opäť v pastorácii.

V roku 1815 sa stal mimoriadnym profesorom biblickej teológie na univerzite v Tübingene.

Od roku 1822, už ako riadny profesor, prednášal Úvod do Starého zákona a biblickú exegézu, od roku 1826 dogmatiku a starozákonnú teológiu.

Steudel patril k predstaviteľom tzv. *[[Tübingenská škola|Staršej tübingenskej teologickej školy]]*, v „spore o racionalizmus“ stál na strane umierneného supranaturalizmu. Zaujal kritický postoj voči Straussovej knihe *Leben Jesu*, obhajoval historicitu evanjelií.

V roku 1828 založil odborný teologický časopis *Tübinger Zeitschrift für Theologie* (existoval do roku 1840).

Jeho starší brat – Ernst Gottlieb von Steudel (17831856) – bol významný botanik a lekár.

## Výber z diela
* *[http://books.googleusercontent.com/books/content?req=AKW5QadSc88JJ976jTzVZz-HFTqTvrXMjL6sAzIN4TCSaXp27AHYCrWV3w-uX2YOr2LcMpHQqCCqFHnnkTZ7gt3_qF-eKEUQreyiJEnKN8JxLO-u2qsZmuqoZwDOz5IZVukoO4JHjc1qxBdyVWUmAlNiEyOv9P0to3a31BfYPkpVVTZNZNf5GAfPsOm6w80OX0YN7uvUdOutHOgbUNz2FbAqSv3UoskGrCy56HPN0CnXwt5Yz4B3efK8rR3-gGfyyGv6lbWXd0AsVsHIO6kCtD5EQhUeDtVmFw Ueber Religions-Vereinigung.]* 1811.
* *[http://books.googleusercontent.com/books/content?req=AKW5QafxA62uhjmZNtvQ4KFQIYRCQOw0SOzHKtQu-jRYyqekKfNZGtCIz8b08SE93hBYsJDWHeXw3picONbQr4GxA9bNisY8V3Uviudfaoz6CTfmBqRcTDVIkOjRXrQrCgbtQ8_0igbvZb4rF70upvHlQUcnfoQ37k4f5nSCxHmxAW-rgagDbQG5px887i1fqdawg_xoJFOhd3BmNLSNdJfkOpyCVmSCT8p6ReWJonJ24IWXLF5Gst7GZJU9m1-1QDrireEfmRaLvScKdMsxe2VGOvir949-_bxmHn79h-H5ax7M1nmjEeE Ueber die Haltbarkeit des Glaubens an geschichtliche, höhere Offenbarung.]* 1814.
* ''Ueber die Behandlung der Sprache der heiligen Schrift als einer Sprache des Geistes.'' 1822.
* *[http://books.googleusercontent.com/books/content?req=AKW5Qaeq19WXPoZKsXGPj26bSClbHcnw8XdTygssRKOQ-5LTzCfyOH64ozWVmU_W1FKfGl4z_YrtY4KcrsNOqNb16cpwgHAbLszhkS_4kxC4cC5-1kCIkqS7SJ51pB2mYI9FihhBDf3IwlIb7Mb2YNwFEXioUiKfIPJ18o7JG-3wzhS1z-ONn7ZdKcbRDJtm2hNMX0g-Aw8IE5SF_FodLcl9_Mh8_Z0fEc2WFAuJryFDrktQ824lsMVnMh2RH7YifmD9AtyNfh4mYS2L9JpmxtC_5tPvHmrKJTWsFYksSOgZNwaEC4xE2iY Neuere Vorträge über Religion und Christenthum.]* 1825.
* *[http://books.googleusercontent.com/books/content?req=AKW5QadgE6tI5eK37x_vF6g5DRvcajk7wgYPNvtGyiSP_e2_XJRzW7Ym0NpxL0l2pDGvplqlwV8Jyu9WGxFW4AgV3VH4L5TadgT9H98fpUKaKfIQ6ssYQ7Rx-84kxJmecdXN6qaxqgcrSxeAfarI0sB4pCl7ZQLqgXJvOwTZVVxKnwN9BQagzIT8F2_Fcr_acl2avsiuJl_Sg2B-yZuNx4jnVGjO5EerIyaW-2iYKf7PJHv0JeWbhYNhcb719xqDDnLwfe5PhdcARBm7QLlCCr4ngfO5LrJOb-bQXyb1eX7YYpGJVHkh7FM Grundzüge einer Apologetik für das Christenthum.]* 1830.
* ''Glaubenslehre der evangelisch-protestantischen Kirche''. 1834.
* ''Vorläufig zu Beherzigendes''. 1835. 
* ''Kurzer Bescheid auf Herrn Dr. Dav. Friedr. Straußens Streitschriften.'' 1837.
* ''Vorlesungen über die Theologie des Alten Testaments''. 1840.
Po Steudelovej smrti sa editorom jeho diel stal Gustav Friedrich Oehler.

## Referencie


## Iné projekty

## Literatúra
* RAUPP, Werner. *[https://www.deutsche-biographie.de/sfz74900.html#ndbcontent Steudel, Johann Christian Friedrich.]* In: *Neue Deutsche Biographie* (NDB). Band 25. 2013. S. 309 – 310.
* SCHOTT, Theodor. *[https://www.deutsche-biographie.de/sfz74900.html#adbcontent Steudel, Johann Christian Friedrich.]* In: *Allgemeine Deutsche Biographie* (ADB). Band 36. Leipzig: Duncker & Humblot, 1893. S. 152 – 155.
* WESSELING, Klaus-Gunther. *Steudel, Johann Christian Friedrich.* In: *Biographisch-Bibliographisches Kirchenlexikon* (BBKL). Band 10. Herzberg: Bautz, 1995. ISBN 3-88309-062-X. S. 1434 – 1438.

## Externé odkazy
* www.wkgo.de
* www.martinszeller-verband.de/genealogie/
* Google Books

## Zdroj

Kategória:Protestantskí teológovia
Kategória:Nemeckí teológovia
Kategória:Nemeckí vysokoškolskí pedagógovia